Komisjoni määrus (EMÜ) nr 1220/84,

30. aprill 1984,

kaupade klassifitseerimise kohta ühise tollitariifistiku alamrubriikides 70.14 A I ja 70.19 A I a)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [1] viimati muudetud Kreeka ühinemisaktiga, eriti selle artiklit 3,

ning arvestades, et:

ühise tollitariifistiku nomenklatuuri ühtse kohaldamise tagamiseks tuleb ette näha sätted järgmiste kaupade tariifseks klassifitseerimiseks:

1. Värvitust klaasist ("strass") kaheksanurksed (läbimõõduga ligi 14 mm) mehaaniliselt lõigatud ja lihvitud rosetid, mille mõlemal küljel on mitu tahku ja mille serva lähedal on kaks sümmeetrilist läbivat ava; need paigaldatakse tavaliselt elektrivalgustusseadmeile;

2. Värvitust klaasist ("strass") ovaalsed (nt ligi 50 × 29 mm) mehaaniliselt lõigatud ja lihvitud ripatsid, mille mõlemal küljel on palju tahke ja mille tipu lähedal on läbiv ava; need paigaldatakse tavaliselt elektrivalgustusseadmeile;

3. Värvitust klaasist ("strass") mehaaniliselt lõigatud ja lihvitud kuulid (läbimõõduga ligi 30 mm), millel on palju tahke ja väike metallist kinnituskonks; need paigaldatakse tavaliselt elektrivalgustusseadmeile;

4. Värvitust klaasist ("strass") mehaaniliselt lõigatud ja lihvitud helmed (läbimõõduga ligi 10 mm), millel on palju tahke ja mille keskteljel on läbiv ava; neid kasutatakse tavaliselt juveeltoodete imitatsioonide valmistamisel;

nõukogu määrusele (EMÜ) nr 950/68, [2] viimati muudetud määrusega (EMÜ) nr 1018/84, [3] lisatud ühise tollitariifistiku rubriigis 70.14 on nimetatud "valgustamiseks ja signalisatsiooniks ettenähtud klaasesemed ja optiliselt töötlemata või mitteoptilisest klaasist optikatooted" ning rubriigis 70.19 muu hulgas "klaashelmed" ja "samalaadsed klaasist pisiesemed ning neist valmistatud tooted"; kõnealuste kaupade klassifitseerimisel tuleb arvesse võtta eespool nimetatud rubriike;

punktides 1, 2 ja 3 nimetatud kaupade laad (värvitu klaas) ja üldilme (erikuju, läbiv ava konksude kinnitamiseks) näitavad, et nad on eeskätt ette nähtud elektrivalgustusseadmete valmistamiseks ja nende kasutamine juveeltoodete imitatsioonide valmistamisel on teisejärgulise tähtsusega; punktis 4 nimetatud kaubad on samalaadsed ühise tollitariifistiku nomenklatuuri selgitavas märkuses 70.19 kirjeldatud kaupadega;

seetõttu ei tule punktides 1, 2 ja 3 nimetatud kaupu klassifitseerida rubriiki 70.19, vaid rubriiki 70.14 (ühise tollitariifistiku alamrubriik 70.14 A I), ja punktis 4 nimetatud kaubad ei kuulu rubriiki 70.14, vaid rubriiki 70.19 (ühise tollitariifistiku alamrubriik 70.19 A I a));

käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Allpool nimetatud kaubad klassifitseeritakse ühise tollitariifistiku vastavatesse alamrubriikidesse järgmiselt:

1.Värvitust klaasist ("strass") kaheksanurksed (läbimõõduga ligi 14 mm) mehaaniliselt lõigatud ja lihvitud rosetid, mille mõlemal küljel on mitu tahku ja mille serva lähedal on kaks sümmeetrilist läbivat ava; need paigaldatakse tavaliselt elektrivalgustusseadmeile. | 70.14Valgustamiseks ja signalisatsiooniks ettenähtud klaasesemed ja optiliselt töötlemata või mitteoptilisest klaasist optikatooted:A.Tooted elektrivalgustusseadmeile:I.Lihvitud klaas, rosetid, kuulid, tilga- ja lillekujulised ripatsid ja muud lühtrite kaunistusdetailid. |

2.Värvitust klaasist ("strass") ovaalsed (nt ligi 50 × 29 mm) mehaaniliselt lõigatud ja lihvitud ripatsid, mille mõlemal küljel on palju tahke ja mille tipu lähedal on läbiv ava; need paigaldatakse tavaliselt elektrivalgustusseadmeile. | 70.14Valgustamiseks ja signalisatsiooniks ettenähtud klaasesemed ja optiliselt töötlemata või mitteoptilisest klaasist optikatooted:A.Tooted elektrivalgustusseadmeile:I.Lihvitud klaas, rosetid, kuulid, tilga- ja lillekujulised ripatsid ja muud lühtrite kaunistusdetailid. |

3.Värvitust klaasist ("strass") mehaaniliselt lõigatud ja lihvitud kuulid (läbimõõduga ligi 30 mm), millel on palju tahke ja väike metallist kinnituskonks; need paigaldatakse tavaliselt elektrivalgustusseadmeile. | 70.14Valgustamiseks ja signalisatsiooniks ettenähtud klaasesemed ja optiliselt töötlemata või mitteoptilisest klaasist optikatooted:A.Tooted elektrivalgustusseadmeile:I.Lihvitud klaas, rosetid, kuulid, tilga- ja lillekujulised ripatsid ja muud lühtrite kaunistusdetailid. |

4.Värvitust klaasist ("strass") mehaaniliselt lõigatud ja lihvitud helmed (läbimõõduga ligi 10 mm), millel on palju tahke ja mille keskteljel on läbiv ava; neid kasutatakse tavaliselt juveeltoodete imitatsioonide valmistamisel. | 70.19Klaasist helmed, tehispärlid, vääris- ja poolvääriskivide klaasimitatsioonid ja samalaadsed klaasist pisiesemed ning neist valmistatud tooted; klaaskuubikud ja väikesed klaasplaadid, alusel või ilma, kasutamiseks mosaiigiks vms dekoratiivotstarbel; klaasist kunstsilmad, sh mänguasjadele, kuid mitte inimkasutuseks; kaunistused ja teised jootelambiga töödeldud klaasist pisiesemed; klaasterad:A.Klaasist helmed, tehispärlid, vääris- ja poolvääriskivide klaasimitatsioonid ja samalaadsed klaasist pisiesemed, raamistamata, kinnitamata ja nöörile lükkimata, sh sorteerimata kaubad, mis on transpordi hõlbustamiseks ajutiselt nöörile lükitud; klaasterad:I.Klaasist helmed:a)lõigatud ja mehaaniliselt lihvitud. |

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 30. aprill 1984

Komisjoni nimel

komisjoni liige

Karl-Heinz Narjes

[1] EÜT L 14, 21.1.1969, lk 1.

[2] EÜT L 172, 22.7.1968, lk 1.

[3] EÜT L 107, 19.4.1984, lk 1.

--------------------------------------------------